Bo‘ydoqligi haqidagi savollardan charchagan Putin, Rossiyadagi muhojirlar haqida kuylagan Ozodbek, Xitoyning AQShga rekord investitsiyalari va kunning boshqa muhim xabarlari

14-aprelning e’tiborga molik yangiliklari — “Daryo”ning kechki dayjestida.

1. Toshkentda ShHTga a’zo davlatlar Xavfsizlik kengashlari kotiblarining yig‘ilishi yakuniga yetdi. Yig‘ilish 13–14-aprel kunlari bo‘lib o‘tdi.
2. Putin o‘z jufti haqidagi savolga qachondir javob berishi mumkinligini ma’lum qildi. Rossiya prezidenti Vladimir Putin mamlakatning birinchi xonimini qachon tanishtirishi haqidagi savolga javoban bir kun kelib fuqarolarning ushbu masaladagi qiziqishlarini qanoatlantirishi mumkinligini ma’lum qildi.
3. OAV: 2016-yilda AQSh iqtisodiyotidagi Xitoy investitsiyalari 30 milliard dollarga yetishi mumkin. Biroq yil boshida e’lon qilingan barcha kelishuvlar amalga oshirilgan taqdirdagina yangi rekordni o‘rnatish mumkin bo‘ladi.
4. Sukerberg yulduzlararo zondni yaratish va Alfa Sentavr tizimini o‘rganish bo‘yicha loyihaga qo‘shildi. Facebook’ning sobiq prezidenti esa saratonga qarshi kurash uslublarini o‘rganish uchun 250 mln dollar ajratdi.
5. Ozodbek Nazarbekov Rossiyaga ishlashga ketgan muhojirlar qismati haqida qo‘shiq kuyladi. “Xonanda ‘Allo, Ona’ nomli qo‘shig‘ini kuylab, muxlislarning ko‘zini yoshlatdi”, — deb yozadi “Darakchi”.